stanford-oval/wikipedia huggingface dataset:
Vichy

| Vichy |
| --- | --- |
 Vichyn kaupungintalo
 Vichy
 Koordinaatit: 46°7′46″N, 3°25′36″E 
Valtio:   Ranska
Région:  Auvergne
departementti:  Allier
arrondissementti:  Vichy
Hallinto:  
 – Pormestari:  Claude Malhuret
Pinta-ala:  
 – Kokonaispinta-ala:  5,85 km²
Korkeus:  249 m
Väkiluku (2008):  25 221
 – Väestötiheys:  4 311 as./km²
Aikavyöhyke:  UTC1
 – Kesäaika:  UTC2
Postinumero:  03200
 
 https://www.ville-vichy.fr/ 
Infobox OKVirheellinen NIMI-arvo: 
Vichy on 80 000 asukkaan kunta Keski-Ranskassa Auvergnen alueella Allier’n departementissa. Kaupunki sijaitsee Allier-joen rannalla kahlaamon kohdalla kuumien lähteiden läheisyydessä, johon se perustettiin ensimmäisellä vuosisadalla eaa. Kuumat lähteet ovat aina houkutelleet kaupunkiin runsaasti turisteja, mutta erityisen kasvonkohotuksen kaupunki sai Napoleon III:n oleskellessa siellä 1861–1866. Kylpylät ja kauneuden- sekä terveydenhoito ovat nykyäänkin merkittäviä työllistäjiä Vichyssä.
Toisen maailmansodan aikana kaupunki toimi miehittämättömän Kaakkois-Ranskan pääkaupunkina, jota hallitsi Vichyn hallitus.
Kaupungin nimestä on tullut myös yleisnimi natriumpitoisille kivennäisvesille.
Valkotasapaino

Valkotasapaino on valokuvauksessa käytetty säätö, jota käytetään määrittämään kuvan valkoinen värisävy. Valkotasapaino on kohdallaan silloin, kun tallennettu kohde on samanvärinen kuin silmämääräisesti havainnoitu. Valkoisen pitäisi näyttää valkoiselta ja kaikkien muiden värien pitäisi toistua luonnollisesti.
Valkotasapaino ilmoitetaan värilämpötilana (kelvin) valaisuun käytetyn valon sävyn mukaan. Kamera tallentaa valon värilämpötilan valitun valkotasapainoasetuksen mukaisesti. Kameroista löytyy useita valkotasapainoasetuksia: automaattinen valkotasapaino, käsin säädetty, päivänvalo, pilvinen taivas, varjo, hehkulamppu, loisteputkivalo, päivänvaloloisteputki ja salamavalo. Automaattinen valkotasapainoasetus toimii useimmissa tapauksissa luotettavasti.
Ihmisen näköhavainto mukautuu valon väriin nopeasti. Esimerkiksi jäähallin kattovalot ja jää saattavat näyttää ensi alkuun kellertäviltä, mutta pian jää alkaa näyttää valkoiselta. Pelikentästä otettu valokuva yhä kuitenkin näyttää myöhemmin kellertävältä.
Digitaalisessa valokuvauksessa kuvatiedoston valkotasapainoa voidaan säätää kuvankäsittelyohjelmalla vastaamaan näköhavaintoa. Joissakin kuvankäsittelyohjelmissa valkotasapainoa kutsutaan nimellä väritasapaino tai harmaatasapaino.
Filmikuvauksessa valkotasapaino otetaan huomioon filmityyppiä valittaessa.
Aiheesta muualla

Wikimedia Commonsissa on kuvia tai muita tiedostoja aiheesta .
Tallennusmenetelmät: Valokuvaus. (Arkistoitu – Internet Archive) Keski-Suomen museo
Ville Rajala

Ville Rajala -nimisiä henkilöitä ovat:
Ville Rajala (s. 1989), suomalainen jääkiekkoilija
Ville Rajala (s. 1993), suomalainen pika-aitajuoksija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ville Rajala”, voi hakea sivunnimihaulla, laajalla sivunnimihaulla tai tekstihaulla.
Varmuuskopiointi

Yleisimmät varmuuskopioinnin tallennusmediat; DVD-levy, muistitikku ja ulkoinen kiintolevy.
Varmuuskopioinnilla yleensä tarkoitetaan tapahtumaa, jossa jokin tärkeä tieto kopioidaan ja varastoidaan. Jos alkuperäinen tieto häviää tai tuhoutuu, voidaan tieto palauttaa varmuuskopioista.
Varmuuskopiointi tietotekniikassa

Varmuuskopiointi on yleistä tietotekniikassa, esimerkiksi jos yrityksen toiminnan kannalta erityisen tärkeitä tietoja säilytetään palvelimien kiintolevyillä. Kiintolevyt ovat verrattain herkkiä hajoamaan, joten tieto yleensä varmuuskopioidaan useammalle eri kiintolevylle tai käytetään muita tallennusvälineitä.
Varmuuskopiointi tietotekniikassa > Tallennusmediat

Optiset tallennusvälineet: CD-levy, DVD-levy, Blu-ray-levy.
Haihtumattomat muistityypit: Flash-muisti, esim. USB-muisti.
Magneettiset tallennusvälineet: Kiintolevy, Levyke, Magneettinauha, LTO-nauha.
Varmuuskopiointi tietotekniikassa > Varmuuskopiointitavat

Osittainen, osa tiedostoista / kansioista varmuuskopioidaan.
Ohjelmakohtainen, tietyn ohjelman (esimerkiksi tietokantasovellusten) käyttämien tietojen varmuuskopiointi, joissakin ohjelmissa on mukana tämänlainen toiminto.
Käyttöjärjestelmäkohtainen, käyttöjärjestelmän kokonainen varmuuskopiointi, kaikki järjestelmään tallennettu tieto ja ohjelmat voidaan palauttaa.
Osio/kiintolevykohtainen, kiintolevyn osio tai koko kiintolevy varmuuskopioidaan.
Aiheesta muualla

Wikimedia Commonsissa on kuvia tai muita tiedostoja aiheesta .
Varmuuskopiointi Windows XP käyttöjärjestelmässä
Linux-työ: Backup-Varmuuskopiointi (Arkistoitu – Internet Archive)
Vichtis svenska skola

| Vichtis svenska skola |
| --- | --- |
 Nummela skola.
Sijainti:  Naaranpajuntie 19 Nummela, Vihti
Tyyppi:  peruskoulu
Rehtori:  Mikaela Kokko
Luokat:  1–6
Verkkosivut
Vichtis svenska skola (aik. Nummela skola) on Vihdin Nummelassa, Uudellamaalla sijaitseva ruotsinkielinen peruskoulu. Koulu sijaitsi aikaisemmin samassa pihapiirissä Nummelan koulun kanssa. Vuonna 2022 Nummelan koulussa oli yhteensä 56 oppilasta ja kolme opettajaa. Koulu tekee yhteistyötä muiden kielisaarilla sijaitsevien koulujen kanssa Språkönätverket rf. -järjestön kautta.
Vichtis svenska skolan rehtorina toimii Mikaela Kokko.
Koulu vaihtoi nimeään Vichtis svenska skolaksi 1. elokuuta 2023 alkaen.
Veikko Niemi-Aro

Veikko Johannes Niemi-Aro (23. syyskuuta 1913 Kauhajoki – 23. heinäkuuta 1998 Oulu) oli suomalainen sahateollisuuden yritysjohtaja, joka sai teollisuusneuvoksen arvonimen.
Niemi-Aron vanhemmat olivat maanviljelijä Juho Jaakko Niemi-Aro, aiemmin Kasari-Aro, ja Aino Sesilia Filppula. Hänen puolisonsa olivat 1947–1970 Sinikka Marttila ja vuodesta 1975 Eira Hasanen. Niemi-Aro kävi kansakoulun ja itseopiskeluna kirjallisen konttoriopiston kurssin, samoin kuin kirjanpitokursseja. Hän toimi vuodesta 1935 sahateollisuudessa ja aloitti 1939 sahateollisuuskoulun Viipurissa, valmistuen sahateknikoksi 1941 Kotkassa. Niemi-Aro toimi työnjohtajana useilla sahoilla. Vuonna 1938 hän tuli Kauhajoen Saha -yhtiön palvelukseen, osallistuen kuitenkin sekä talvisotaan että jatkosotaan ja yleten suoraan ylikersantista vänrikiksi käymättä Reserviupseerikoulua. Sotilasarvotaan Niemi-Aro oli reservin kapteeni. Oltuaan ensin Kauhajoen Sahan saha- ja metsäpäällikkö Niemi-Aro tuli yhtiön toimitusjohtajaksi 1958. Hän kehitti yrityksestä monipuolisen puunjalostuslaitoksen, jossa oli puutalotehdas, liimapalkkien valmistamo, höyläämö ja kyllästämö. Yritys oli aikanaan Suomen suurimpia talotehtaita. Vuonna 1976, kun Niemi-Aro jäi eläkkeelle, sen palveluksessa oli 450 henkilöä. Niemi-Aro myös edisti laajasti sahateollisuuden yhteistyötä ja hänellä oli useita alansa ja muita luottamustoimia. Hänet tunnettiin urheilun ystävänä ja etenkin Kauhajoen Karhun tukijana. Teollisuusneuvoksen arvonimen Niemi-Aro sai vuonna 1967.
Voimistelu kesäolympialaisissa 1896 – miesten rekki

| Voimistelu kesäolympialaisissa 1896  |
| --- | --- | --- |
| Rekki |   | miehet |
| Nojapuut |  | miehet |
| Hyppy |  | miehet |
| Hevonen |  | miehet |
| Renkaat |  | miehet |
| Köysikiipeily |  | miehet |
| Nojapuiden joukkuekilpailu |  | miehet |
| Rekin joukkuekilpailu |  | miehet |
Miesten rekki kesäolympialaisissa 1896 käytiin 9. huhtikuuta. Kilpailuun osallistui kuusitoista voimistelijaa neljästä eri valtiosta. Tuomaristo ilmoitti heistä kaksi parasta, voittajaksi valittiin Saksan Hermann Weingärtner ja toiseksi hänen maanmiehensä Alfred Flatow.
Tulokset

|  Sija |   Urheilija  |
| --- | --- |
  1  :   Hermann Weingärtner (GER) 
  2  :   Alfred Flatow (GER) 
  -  :   Carl Schuhmann (GER) 
  -  :   Conrad Bäcker (GER) 
  -  :   Gustav Flatow (GER) 
  -  :   Georg Hillmar (GER) 
  -  :   Fritz Manteuffel (GER) 
  -  :   Karl Neukirch (GER) 
  -  :   Richard Rästel (GER) 
  -  :   Gustav Schuft (GER) 
  -  :   Antonios Papaioannou (GRE) 
  -  :   Leonidas Tsiklitiras (GRE) 
  -  :   Gyula Kakas (HUN) 
  -  :   Desiderius Wein (HUN) 
  -  :   Louis Zutter (SUI) 
Lähde:
Varsankello

| Varsankello |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Kellokasvit Campanulaceae
Suku::  Kellot Campanula
Laji::  trachelium
Kaksiosainen nimi
 Campanula trachelium  L. 
Katso myös
   Varsankello Wikispeciesissä   Varsankello Commonsissa 
Infobox OKNimi-testi OK: 
Varsankello (Campanula trachelium) on monivuotinen, ruohovartinen kellokasvi, joka on Suomessa harvinainen.
Ulkonäkö ja koko

Varsankello kasvaa 40–100 cm korkeaksi. Sen halkaisijaltaan lähes viisisenttiset kellokukat ovat heleänsiniset. Alimmat lehdet muistuttavat nokkosen lehtiä
, ylemmät ovat kapeampia.
Kasvuympäristö

Varsankelloa kasvaa Suomessa Ahvenanmaan ja lounaisen saariston kalkkivaikutteisissa pähkinälehdoissa ja pähkinävaltaisissa sekametsissä. Varsankelloa kasvaa myös Laatokan länsi- ja pohjoisrannalla. Sitä viljellään myös koristekasvina.
Aiheesta muualla

Suomen Lajitietokeskus: Varsankello (Campanula trachelium)
Kasviatlas 2022: Varsankellon (Campanula trachelium) levinneisyys Suomessa
Luontoportti: Varsankello (Campanula trachelium)
Pohjolan kasvien pauloissa: Campanula trachelium – varsankello
ITIS: Campanula trachelium (englanniksi)
United States Department of Agriculture (USDA): Campanula trachelium (englanniksi)
Victor Vernicos

| Victor Vernicos |
| --- | --- |
 Victor Vernicos vuonna 2023.
Henkilötiedot
Koko nimi:  Victor Vernicos Jørgensen
Syntynyt: lokakuu 2006 Ateena, Kreikka
Ammatti:  laulaja, lauluntekijä
Muusikko
Laulukielet:  englanti
Aktiivisena:  2020–
Tyylilajit:  pop
Soittimet:  laulu, kitara
Levy-yhtiöt:  Panik Records
  [ Muokkaa Wikidatassa ] [ ohje ]  
Victor Vernicos Jørgensen (kreik. Βίκτορ Βερνίκος Γιούργκενσεν, s. lokakuu 2006) kreikkalais-tanskalainen laulaja ja lauluntekijä. Hän edusti Kreikkaa vuoden 2023 Eurovision laulukilpailussa Liverpoolissa kappaleella ”What They Say”.
Ura

Vernicos syntyi lokakuussa 2006 Ateenassa tanskalaiselle isälle ja kreikkalaiselle äidille. Hän aloitti pianotunnit neljävuotiaana, laulutunnit kahdeksanvuotiaana ja kitaratunnit kymmenvuotiaana. Hän aloitti omien kappaleiden kirjoittamisen 11-vuotiaana ja on tuottanut omaa musiikkiaan vuodesta 2021 lähtien.
Vuonna 2022 Vernicos ilmoitti lähettäneensä kappaleen Kreikan yleisradioyhtiölle ERT:lle, jotta sitä voitaisiin harkita mahdollisena osallistujana vuoden 2023 Eurovision laulukilpailuun. ERT ilmoitti 30. tammikuuta 2023, että Vernicos oli valittu edustamaan Kreikkaa vuoden 2023 Eurovision laulukilpailussa Liverpoolissa.
Diskografia > Singlet

"Apart" (2020)
"Fake Club" (2021)
"Hope It's in Heaven" (2021)
"Youthful Eyes" (2022)
"Mean To" (2022)
"Out of This World" (2022)
"Brutally Honest with You" (2022)
"What They Say" (2023)
Ville Ikonen

Ville Ikonen (s. 30. toukokuuta 1985 Ilomantsi) on suomalainen entinen pesäpalloilija.
Ikonen edusti koko uransa Superpesiksessä Joensuun Mailaa. Hänen kasvattajaseuransa on Nurmeksen Sepot. Ikonen saavutti urallaan Superpesiksessä kolme SM-pronssia kaudella 2013, kaudella 2014 ja kaudella 2015. Hän pelasi ulkokentällä kakkoskopparina. Ikonen pelasi 126 Superpesiksen runkosarjan ottelua. Näissä otteluissa hän löi neljä tavallista juoksua, toi 17 juoksua ja keräsi 136 kärkilyöntipistettä. Ikonen pelasi 40 Superpesiksen ylemmän loppusarjan ottelua. Näissä otteluissa hän löi kolme tavallista juoksua, toi viisi juoksua ja keräsi 40 kärkilyöntipistettä. Ikonen pelasi viisi Superpesiksen alemman loppusarjan ottelua. Näissä otteluissa hän löi yhden tavallisen juoksun ja keräsi seitsemän kärkilyöntipistettä.
Väkivaltainen tiedustelu

Väkivaltaisella tiedustelulla tarkoitetaan sodankäynnin yhteydessä toimintaa, jossa tiedustelujoukon tehtävänä on joko
taistelemalla edetä tiedustelukohteeseen, hankkia tarvittavat tiedot ja poistua paikalta mahdollisimman vähin miehistö- ja kalustotappioin tai
kokeilla vihollisen puolustusvalmiutta pienimuotoisen provokatiivisen iskun avulla.
Esimerkkinä provokatiivisesta iskusta voidaan käyttää Dieppen maihinnousua toisen maailmansodan aikana - koska sen ainoa tarkoitus oli oikeaan maihinnousuun tarvittavien tietojen hankinta.
Esimerkkinä rauhanaikaisesta jälkimmäisen tyyppisestä tiedustelutoiminnasta voidaan pitää vieraan valtion suorittamia jonkin valtion aluevesirajan tai kansallisen ilmatilan loukkauksia.
Vichada (departementti)

Vichada korostettuna kartalla
Vichada on yksi Kolumbian 32 departementista. Sen  pääkaupunki on Puerto Carreño, pinta-ala 100 242 km² ja asukasluku vuonna 2009 oli 62 013 henkeä.
Orinocojokea.
Monet Vichadan asukkaista ovat arawakeja tai guahiboja, joita varten on perustettu reservaatteja. Alueen tärkeimpiä kulkuväyliä ovat joet, kuten Meta, Tomo ja Vichada sivujokineen.
Aiheesta muualla

Kuvia tai muita tiedostoja aiheesta Vichada Wikimedia Commonsissa
Väkivaltaviihde

Väkivaltaviihde on viihdettä, joka perustuu väkivallan näyttämiseen. Väkivaltaviihteen tärkeimmät kanavat ovat elokuvat, televisio ja videopelit.
Hollywood tuottaa paljon väkivaltaviihdettä. Joidenkin mielestä väkivaltaviihde saattaa aiheuttaa väkivaltaista käyttäytymistä. Väkivaltaviihteen vaikutuksista on käyty kiivasta keskustelua, mutta kiistattomia tutkimustuloksia ei ole vielä saatu. Ongelmana väkivaltaviihteen tutkimuksessa näyttää olevan mediaväkivallan vaikutusten näkeminen liian yksinkertaisena syy-seuraussuhteena. Mediaväkivallan vaikutusten kolme suosituinta mallia ovat katharsismalli, sosiaalisen oppimisen malli ja kultivaatiomalli.
Valkosuulat

| Valkosuulat |
| --- | --- |
 Suula (Morus bassanus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Suulat Sulidae
Suku::  Valkosuulat Morus  Vieillot, 1816
Katso myös
   Valkosuulat Wikispeciesissä   Valkosuulat Commonsissa 
Infobox OKNimi-testi OK: 
Valkosuulat (Morus) on lahkoon Suliformes kuuluva suulasuku. Valkosuulien sukuun kuuluu BirdLifen mukaan kolme lajia.
Valkosuuliin kuuluvia lajeja

Australiansuula (Morus serrator)
Kapinsuula (Morus capensis)
Suula (Morus bassanus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Morus (englanniksi)
Vesipuisto

Vesipuisto on vapaa-ajan viettopaikka, jossa on uima-altaiden ohella useimmiten erilaisia vesiliukumäkiä, porealtaita, vesivirtoja ja ravintolapalveluita. Suomessa ja muissa viileän ilmaston maissa on sekä ympäri vuoden avoinna olevia sisävesipuistoja että vain kesäisin auki olevia ulkovesipuistoja. Niissä maissa, joissa on lämmintä ympäri vuoden, voivat ulkovesipuistot olla auki ympäri vuoden.
Vesipuisto Serena kesällä 2010.
Suomen suurimmat vesipuistot:
Vesipuisto Serena, Espoo
Jukupark Turku, Turku
Jukupark, Kalajoki
Flamingo Spa, Vantaa
Aquapark, Kitee
Tropiclandia, Vaasa
Visulahti, Mikkeli
Kesämaa, Punkaharju
Wikimedia Commonsissa on kuvia tai muita tiedostoja aiheesta .
Väkänokkahaukka

| Väkänokkahaukka |
| --- | --- |
 Väkänokkahaukka Brasiliassa Peruíbessa São Paulon osavaltiossa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Perninae
Suku::  Chondrohierax
Laji::  '’uncinatus
Kaksiosainen nimi
 Chondrohierax uncinatus  (Temminck, 1822) 
Alalajit
 Chondrohierax uncinatus mirus Friedmann, 1934  Chondrohierax uncinatus uncinatus (Temminck, 1822) 
Katso myös
   Väkänokkahaukka Wikispeciesissä   Väkänokkahaukka Commonsissa 
Infobox OKNimi-testi OKIUCN-testi OK: 
Väkänokkahaukka (Chondrohierax uncinatus) on haukkojen heimoon kuuluva lintu.
Sen levinneisyysaluetta ovat Antigua ja Barbuda, Argentina, Barbados, Belize, Bolivia, Brasilia, Kolumbia, Costa Rica, Cuba, Dominica, Ecuador, El Salvador, Ranskan Guyana, Grenada, Guadeloupe, Guatemala, Guayana, Honduras, Martinique, Meksiko, Montserrat, Nicaragua, Panama, Paraguay, Peru, Saint Kitts ja Nevis, Saint Lucia, Saint Vincent ja Grenadiinit, Suriname, Trinidad ja Tobago, Yhdysvallat ja Venezuela.

Lajia tavataan erityisesti kosteissa vuoristometsissä 2 700 metrin korkeuteen saakka. Esiintymisalueellaan se pesiin Kuubassa, Guadeloupessa ja Yhdysvalloissa.
Joidenkin tutkijoiden mukaan laji Chondrohierax wilsonii on edelleen väkänokkahaukan alalaji, mutta Birdlife katsoo, että sitä on syytä pitää itsenäisenä lajina muun muassa sen suojelutilanteen vuoksi.
Volta

Volta voi viitata seuraaviin:
Volta, joki Länsi-Afrikassa
Volta, järvi Ghanassa
Volta, Ghanan hallintoalue
Ylä-Volta, Burkina Fason entinen nimi
Volta, sukunimenä:
Alessandro Volta (1745–1827), italialainen fyysikko
Giovanni Volta (1928–2012), italialainen katolinen piispa
Volta, Electroluxin pölynimurimerkki
FS Volta, Ranskan laivaston aluksia:
FS Volta (1867), Limier-luokan aviso ja risteilijä
FS Volta (1936), Mogador-luokan hävittäjä
The Mars Volta, yhdysvaltalainen rockyhtye
Volta, Björkin kuudes studioalbumi.
Volta (tanssi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Volta”, voi hakea sivunnimihaulla, laajalla sivunnimihaulla tai tekstihaulla.
Varanopidae

| Varanopidae |
| --- | --- |
 Varanops brevirostrisin luuranko
 Hiilikausi – Permikausi Pennsylvania-kausi – Guadalupe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Kladi::  Eupelycosauria
Heimo::  †Varanopidae  Romer & Price 1940
Synonyymit
 Varanopseidae  Varanopsidae 
Katso myös
   Varanopidae Commonsissa 
Infobox OKNimi-testi OK: 
Varanodon agilis
Varanopidae on sukupuuttoon kuollut nisäkkäitä edeltäneisiin synapsideihin kuuluva heimo. Heimo kuuluu kladiin Eupelycosauria, ja se on yksi niin sanottujen ”pelykosaurien” ryhmistä. ”Pelykosaureja” ei pidetä enää oikeana luokitteluna, sillä ne eivät ole toistensa lähimpiä sukulaisia vaan vain synapsideja jotka eivät kuulu terapsideihin. Varanopidae-heimon synapsidit elivät kivihiilikauden lopulla ja permikaudella.
Heimon eläimet olivat sopeutuneet pitkien jalkojensa ansiosta avaoimeen maastoon. Ne olivat melko pieniä, ulkonäöltään hieman nykyisiä varaaneja muistuttavia petoeläimiä, mutta eivät niiden lähisukulaisia. Suurin Varanopidae heimoon kuuluva eläin Watongia oli noin 2 metriä pitkä. Varanopidae-synapsideilla oli pitkä kallo ja suippo kuono. Silmät olivat selvästi sivuilla ja hampaat olivat käyrät. Heimon Varanopidae suhteesta muihin synapsideihin on ollut epäselvyyttä, mutta todennäköisesti tämä heimo on läheisempää sukua heimoille Sphenacodontidae ja Ophiacodontidae kuin Caseasaurialle. Varanopidae heimoon kuuluivat viimeiset ”pelykosaurit”, jotka hävisivät permikauden keskimmäisen epookin, Guadalupen lopussa.
Luokittelu

Kladi: Synapsida (synapsidit)
Kladi: Eupelycosauria
Heimo: Varanopidae
?Suku: Basicranodon
?Suku: Thrausmosaurus
?Suku: Varanosaurus (ehkä Varanopsin synonyymi)
Suku: Archaeovenator
Suku: Pyozia
Alaheimo: Mesenosaurinae/Mycterosaurinae
Suku: Heleosaurus
Suku: Elliotsmithia
Suku: Mycterosaurus
Suku: Mesenosaurus (aikaisemmin pidetty diapsidimatelijana)
Alaheimo: Varanopinae/Varanodontinae
Suku: Aerosaurus
Suku: Varanodon
Suku: Watongia
Suku: Tambacarnifex
Suku: Varanops
Luokittelu > Fylogenia

Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Aiheesta muualla

Varanopidae Paleobiology Database (englanniksi)
Ville Rannikko

| Henkilötiedot |
| --- | --- | --- | --- |
Syntymäaika: 24. tammikuuta 1994 (ikä 30)
Pelipaikka: keskuspuolustaja
Pituus: 188 cm
Paino: 82 kg
Seura
Seura: SalPa
Pelinumero: 4
Junioriseurat
: TPS
Seurat
| Vuodet | Seura | O | (M) |
| 2011–2015 | TPS | 13 | (0) |
| 2011–2014 | → ÅIFK | 34 | (2) |
| 2012 | → HIFK (laina) | 7 | (1) |
| 2012 | → HIFK (laina) | 9 | (0) |
| 2015 | → SalPa | 25 | (0) |
| 2016– | SalPa | 13 | (0) |
| Yhteensä | Yhteensä | 101 | (3) |
Maajoukkue
| 2009–2010 | Suomi U17 | 3 | (1) |
| 2011–2012 | Suomi U18 | 4 | (0) |
 Seurajoukkueuran tilastot kattavat vain kansalliset sarjat, päivitetty 6. syyskuuta 2016.
Ville Rannikko (s. 24. tammikuuta 1994) on suomalainen jalkapalloilija, pelipaikaltaan keskuspuolustaja. Hän edustaa Kakkosessa pelaavaa SalPaa.
Rannikko teki ensiesiintymisensä Veikkausliigassa 17. heinäkuuta 2011, kun hänen edustamansa TPS voitti IFK Mariehamnin kotonaan 2–0. Ottelu oli hänen ainoansa pääsarjatasolla kaudella 2011. Kaudella 2012 Rannikko ei pelannut TPS:n liigajoukkueessa lainkaan, vaan pelasi pääosan kaudesta Ykkösessä HIFK:ssa, jota hän edusti kahden eri lainapestin aikana 16 sarjaottelussa. Kaudella 2013 Rannikko pelasi neljä ja kaudella 2014 kahdeksan ottelua Veikkausliigassa. Hän pelasi vuosina 2011–2014 lisäksi 34 Kakkosen ottelua TPS:n yhteistyöseura ÅIFK:ssa.
Rannikko on pelannut Suomen alle 17- ja alle 18-vuotiaiden maajoukkueissa.
Saavutukset

TPS
Liigacup: 2012
Virpiniemen öljysatama

M/S Wipunen Virpiniemen sataman edustalla.
Virpiniemen öljysatama oli Haukiputaan Virpiniemen Meriniemessä sijainnut Esson käytössä ollut öljysatama. Sataman käyttö päättyi vuonna 1982.
Satama rakennettiin 1950-luvulla, ja vuosikymmenen lopulla rakennettiin myös satamaan johtava maantie, nykyinen Virpiniementie. Satama vihittiin käyttöön 10. syyskuuta 1959. Vihkiäispäivänä satamaan saapui tankkialus M/S Wipunen, joka toi lastinaan 6 400 tonnia dieselöljyä ja 5 417 tonnia bensiiniä. Sataman öljylaituri valmistui vasta seuraavana vuonna.
Sataman käytön päätyttyä laiturirakenteet purettiin kaatamalla ne mereen, ainoastaan yksi teräspaalujen varassa seisova betoninen laituri on jäljellä muutaman kymmenen metrin päässä rannasta. Entinen satama-allas on nykyisin käyttämätön ja satunnaisesti sukelluskohteena. Vuonna 1997 satama-alueella suoritettiin maamassojen vaihto, jonka yhteydessä vaihdettiin 10 000 m³ öljyyntynyttä maata.
Volt Alankomaat

| Volt Alankomaat> Volt Nederland Volt |
| --- | --- |
  
  
  
Perustettu:  23. kesäkuuta 2018
Johtaja:  Laurens Dassen
Puheenjohtaja:  Jason Halbgewachs Sacha Muller
Ideologia:  sosiaaliliberalismi eurofederalismi EU-myönteisyys progressivismi
Poliittinen kirjo:  keskusta
Jäsenmäärä:  11 750 (2021)
Värit:      
Europarlamentaarikkoja:  0 / 29
Edustajainhuone:  2 / 150
Senaatti:  2 / 75
Kansainväliset jäsenyydet:  – Volt Europa
Perustajat:  Reinier van Lanschot Laurens Dassen
Kotisivu:  voltnederland.org
Infobox OKNimi-testi OK: 
Volt Alankomaat (holl. Volt Nederland, tunnetaan enimmäkseen lyhenteellä Volt) on sosiaaliliberalistinen poliittinen puolue Alankomaissa. Se on eurooppalaisella tasolla toimivan poliittisen liikkeen Volt Europan alankomaalainen haara.
Volt Nederland perustettiin Utrechtissä 23. kesäkuuta 2018, ja Reinier van Lanschot oli sen ensimmäinen puheenjohtaja. Puolueen perustaminen on osittain joukkorahoituksen ansiota.
Käännös suomeksi
Vicious Cycle

| Vicious Cycle Lynyrd Skynyrd |
| --- | --- | --- |

Studioalbumin tiedot
 Julkaistu: 20. toukokuuta 2003
 Levy-yhtiö: Sanctuary
Listasijoitukset
  30.
Lynyrd Skynyrdin muut julkaisut
| Then and Now 2000 | Vicious Cycle 2003 | Lynyrd Skynyrd Lyve: The Vicious Cycle Tour 2003 |
Vicious Cycle on Lynyrd Skynyrdin 12. studioalbumi, joka julkaistiin 20. toukokuuta 2003.
Kappaleet

That's How I Like It – 4.33
Pick Em Up – 4.20
Dead Man Walkin – 4.29
The Way – 5.31
Red, White, & Blue – 5.31
Sweet Mama – 3.59
All Funked Up – 3.32
Hell or Heaven – 5.13
Mad Hatter – 5.37
Rockin' Little Town – 3.35
Crawl – 5.07
Jake – 3.41
Life's Lessons – 5.58
Lucky Man – 5.30
Gimme Back My Bullets – 3.41